وزیراعظم کا دفتر
ریزرو بینک آف انڈیا کے دو اختراعی کسٹمر مرکوز اقدامات کے آغاز پر وزیر اعظم کے خطاب کا متن
نمسکار جی، وزیر خزانہ محترمہ نرملا سیتا رمن جی، ریزرو بینک کے گورنر جناب شکتی کانت داس جی، پروگرام میں موجود دیگر معززین، خواتین و حضرات، کورونا کے اس مشکل دور میں، ملک کی وزارت خزانہ، آر بی آئی اور دیگر مالیاتی اداروں نے بہت ہی قابل تعریف کام کیا ہے. امرت مہوتسو کا یہ دور، 21ویں صدی کی یہ اہم دہائی ملک کی ترقی کے لیے بہت اہمیت کی حامل ہے۔ ایسے میں آر بی آئی کا کردار بھی بہت بڑا ہے۔ مجھے یقین ہے کہ ٹیم آر بی آئی ملک کی توقعات پر پورا اترے گی۔
ساتھیوں،
گزشتہ 6 سے 7 سالوں سے مرکزی حکومت عام آدمی، اور اس کے مفادات کو اولین ترجیح دیتے ہوئے کام کر رہی ہے۔ ایک ریگولیٹر کے طور پر، آر بی آئی دوسرے مالیاتی اداروں کے ساتھ مسلسل رابطہ رکھتا ہے۔ مجھے خوشی ہے کہ آر بی آئی نے بھی عام شہری کو ذہن میں رکھتے ہوئے عام آدمی کی سہولت بڑھانے کے لیے کئی اقدامات کیے ہیں۔ آج اس میں ایک اور قدم کا اضافہ ہوا ہے۔ آج شروع کی گئی دو اسکیمیں ملک میں سرمایہ کاری کے دائرہ کار کو وسعت دیں گی اور سرمایہ کاروں کے لیے کیپٹل مارکیٹوں تک رسائی کو آسان اور محفوظ بنائیں گی۔ خوردہ براہ راست اسکیم میں، ملک کے چھوٹے سرمایہ کاروں کو سرکاری سیکیورٹیز میں سرمایہ کاری کا ایک آسان اور محفوظ ذریعہ ملا ہے۔ اسی طرح، مربوط محتسب لوک پال اسکیم کے بینکنگ سیکٹر میں آج One Nation, One Ombudsman سسٹم نے مثبت شکل اختیار کر لی ہے۔ اس سے بینک صارفین کی ہر شکایت، ہر مسئلہ بغیر کسی پریشانی کے بر وقت حل ہو جائے گا۔ اور میرا ماننا یہ ہے کہ جمہوریت کی سب سے بڑی طاقت یہی ہے کہ آپ شکایات کے ازالے کے نظام میں کتنے مضبوط ہیں، یہ کتنا حساس ہے، کتنا فعال ہے، یہی تو جمہوریت کا سب سے بڑا معیار ہے۔
ساتھیوں،
معیشت میں ہر کسی کی شراکت کو فروغ دینے کا جو جذبہ ہے ریٹیل ڈائریکٹ اسکیم اسے نئی اونچائی دینے والی ہے۔ عام طور پر ملک کی ترقی میں گورنمنٹ سیکیورٹیز مارکیٹ کے اہم کردار سے لوگ واقف ہیں۔ خاص طور پر آج جب ملک اپنے فزیکل اور ڈیجیٹل انفراسٹرکچر کو جدید بنانے میں مصروف ہے، بے مثال سرمایہ کاری کر رہا ہے، تو چھوٹے سے سرمایہ کاروں کی کوشش اور تعاون، شرکت بہت مددگار ثابت ہوگی۔ اب تک گورنمنٹ سیکیورٹی مارکیٹ میں ہمارے متوسط طبقے، ہمارے ملازمین، ہمارے چھوٹے تاجر، بزرگ شہری یعنی جن کے پاس چھوٹی سی بچت ہے انہیں سیکیورٹیز میں سرمایہ کاری کرنے کے لیے بالواسطہ راستے جیسے بینک، انشورنس یا میوچل فنڈز کا سہارا لینا پڑتا تھا۔ اب انہیں محفوظ سرمایہ کاری کا ایک اور بہترین اختیار مل رہا ہے۔ اب ملک کا ایک بہت بڑا طبقہ زیادہ آسانی سے سرکاری سیکیورٹیز میں، براہ راست ملک کی دولت کی تخلیق میں سرمایہ کاری کرے گا۔ آپ یہ بھی جانتے ہیں کہ ہندوستان میں تمام سرکاری سیکیورٹیز میں ضمانت شدہ تصفیہ کا انتظام ہے۔ اس صورت میں، چھوٹے سرمایہ کاروں کو تحفظ کی یقین دہانی حاصل ہوتی ہے۔ یعنی چھوٹے سرمایہ کاروں کو محفوظ سرمایہ کاری پر اچھے منافع کا یقین ملے گا اور حکومت کو بنیادی ڈھانچے کی ترقی کے لیے ضروری وسائل ملیں گے۔ اور یہی ایک خود انحصار ہندوستان کی تعمیر کے لیے شہریوں اور حکومت کی اجتماعی طاقت ہے، اجتماعی کوشش ہے۔
ساتھیوں،
عام طور پر فنانس کی باتیں قدرے تکنیکی ہو جاتی ہیں، عام آدمی سرخی پڑھ کر چھوڑ دیتا ہے اس لیے ان باتوں کو عام آدمی کو بہتر انداز میں سمجھانا میں سمجھتا ہوں کہ آج وقت کی اہم ضرورت ہے۔ کیونکہ جب ہم مالی شمولیت کی بات کرتے ہیں پھر ہم اس ملک کے آخری فرد کو بھی اس عمل کا حصہ بنانا چاہتے ہیں۔ آپ ماہرین ان تمام باتوں سے بخوبی واقف ہیں، لیکن ملک کے عام لوگوں کے لیے بھی یہ جاننا ان کے بہت کام آئے گا۔ جیسے کہ انھیں معلوم ہونا چاہیے کہ اس اسکیم کے تحت فنڈ مینیجرز کی ضرورت نہیں پڑے گی، براہ راست ”ریٹیل ڈائریکٹ گلٹ  آر ڈی جی اکاؤنٹ“ کھولا جا سکتا ہے۔ یہ اکاؤنٹ آن لائن بھی کھولا جا سکتا ہے اور آن لائن سیکیورٹیز کی خرید فروخت بھی کی جا سکتی ہے۔ تنخواہ داروں یا پنشنرز کے لیے، یہ گھر بیٹھے محفوظ سرمایہ کاری کرنے کا ایک بہترین انتخاب ہے۔ اس کے لیے کہیں بھی سفر کرنے کی ضرورت نہیں ہے، فون اور انٹرنیٹ سے ہی، موبائل فون پر انٹرنیٹ کنیکٹیویٹی کے ذریعہ آپ کا کام ہو جائے گا۔ اس RDG اکاؤنٹ کو سرمایہ کار کے بچت کھاتوں سے بھی جوڑ دیا جائے گا۔ جس سے خودکار خرید و فروخت کا کام ممکن ہو سکے گا۔ آپ اندازہ لگا سکتے ہیں کہ لوگوں کو اس سے کتنی آسانی ہوگی۔
ساتھیوں،
مالیاتی شمولیت اور رسائی کی آسانی جتنی اہم ہے سرمایہ کاری میں آسانی اور بینکنگ سسٹم میں عام لوگوں کا اعتماد اور عام آدمی کے لیے سہولت بھی عام آدمی کے لیے اتنی ہی اہم ہے۔ ایک مضبوط بینکاری نظام ترقی پذیر معیشت کے لیے بہت ضروری ہے۔ 2014 کے ابتدائی چند سالوں میں ملک کے بینکنگ سسٹم کو جس طرح نقصان پہنچا، آج سب جانتے ہیں، کیا حالات پیدا ہوئے تھے، کیا نہیں ہوئے تھے۔ پچھلے 7 سالوں میں، NPAs کو شفافیت کے ساتھ تسلیم کیا گیا، ریزولوشن اور ریکوری پر توجہ دی گئی، پبلک سیکٹر کے بینکوں کو دوبارہ سرمایہ بنایا گیا، مالیاتی نظام اور پبلک سیکٹر کے بینکوں میں یکے بعد دیگرے اصلاحات کی گئیں۔ وہ ڈیفالٹرز جو پہلے سسٹم سے کھلواڑ کرتے تھے، اب ان کے لیے مارکیٹ سے فنڈ اکٹھا کرنے کا راستہ بند کر دیا گیا ہے۔ خواہ پبلک سیکٹر کے بینکوں سے متعلق گورننس میں بہتری ہو، فیصلہ سازی سے متعلق آزادی، ٹرانسفر پوسٹنگ، چھوٹے بینکوں کو ضم کرکے بڑے بینکوں کی تشکیل ہو یا National Asset Reconstruction Company Limited کا قیام، ان تمام اقدامات کے ساتھ آج بینکنگ میں نیا یقین، نئی توانائی لوٹ رہی ہے۔
ساتھیوں،
بینکنگ سیکٹر کو مزید مضبوط بنانے کے لیے کوآپریٹو بینکوں کو بھی آر بی آئی کے دائرہ کار میں لایا گیا۔ اس کی وجہ سے ان بینکوں کی گورننس بھی بہتر ہو رہی ہے اور ان کے لاکھوں ڈپازٹرز میں بھی اس سسٹم پر اعتماد مضبوط ہو رہا ہے۔ گزشتہ کچھ وقتوں میں ڈپازٹرز کے مفادات کو مدنظر رکھتے ہوئے بہت سے فیصلے کیے گئے ہیں۔ اج جو اسکیم شروع کی گئی ہے وہ بینکوں، NBFCs اور پری پیڈ انسٹرومنٹس میں 44 کروڑ لون اکاؤنٹس اور 220 کروڑ ڈپازٹ اکاؤنٹس رکھنے والوں کو براہ راست ریلیف فراہم کرے گی۔ اب اکاؤنٹ ہولڈرز کی شکایات کو رجسٹر کرنے، ٹریک کرنے اور ان کی نگرانی کرنے کے لیے آر بی آئی کے ذریعے ریگولیٹ کیے جانے والے تمام اداروں کے لیے ایک ہی پلیٹ فارم ہوگا۔ یعنی اکاؤنٹ ہولڈر کو اب شکایت کے ازالے کے لیے ایک اور آسان اختیار مل گیا ہے۔ مثال کے طور پر، اگر کسی کا لکھنؤ میں بینک اکاؤنٹ ہے اور وہ دہلی میں کام کر رہا ہے۔ تو پہلے ایسا ہوا کرتا تھا کہ اسے صرف لکھنؤ کے محتسب سے شکایت کرنی پڑتی تھی۔ لیکن اب اسے ہندوستان میں کہیں سے بھی اپنی شکایت درج کرانے کی سہولت مل گئی ہے۔ مجھے یہ بھی بتایا گیا ہے کہ آر بی آئی نے آن لائن دھوکہ دہی، سائبر فراڈ سے متعلق معاملات کو حل کرنے کے لیے اس اسکیم میں مصنوعی ذہانت کے وسیع استعمال کا انتظام کیا ہے۔ اس سے بینک اور تفتیشی ایجنسیوں کے درمیان کم سے کم وقت میں بہتر تال میل کو یقینی بنایا جائے گا۔ جتنی جلدی کارروائی کی جائے گی، دھوکہ دہی سے نکالی گئی رقم کی وصولی کے امکانات اتنے ہی زیادہ ہوں گے۔ اس طرح کے اقدامات سے، ڈیجیٹل رسائی اور گاہک کی شمولیت کا دائرہ بھی بڑے اعتماد کے ساتھ بڑھے گا، کسٹمر کا اعتماد مزید بڑھے گا۔
ساتھیوں،
گزشتہ برسوں میں، ملک کے بینکنگ سیکٹر میں، مالیاتی شعبے میں شمولیت سے لے کر تکنیکی انضمام اور دیگر اصلاحات تک ان کی طاقت ہم نے کووڈ کے اس مشکل وقت میں بھی دیکھی ہے۔ اور اس سے عام آدمی کی خدمت کرنے کا اطمینان بھی پیدا ہوتا ہے۔ آر بی آئی کے فیصلوں نے بھی حکومت کے بڑے فیصلوں کے اثر کو بڑھانے میں بہت مدد کی ہے۔ اور میں آر بی آئی کے گورنر اور ان کی پوری ٹیم کو اس بحران کے دوران چیزوں کو انجام دینے کے ان کے جرات مندانہ فیصلوں کے لیے عوامی طور پر مبارکباد دیتا ہوں۔ حکومت کی طرف سے اعلان کردہ کریڈٹ گارنٹی اسکیم کے تحت 2 لاکھ 90 ہزار کروڑ روپے سے زیادہ کے قرضوں کو منظوری دی گئی ہے۔ اس کی مدد سے 1.25 کروڑ سے زیادہ مستفیدین نے اپنے کاروبار کو مزید مضبوط کیا ہے۔ ان میں سے زیادہ تر MSMEs ہیں، ہمارے درمیانے طبقے کے چھوٹے کاروباری ہیں۔
ساتھیوں،
کووڈ کے دور میں ہی حکومت کی طرف سے چھوٹے کسانوں کو کسان کریڈٹ کارڈ دینے کے لیے ایک خصوصی مہم چلائی گئی تھی۔ جس کی وجہ سے 2.5 کروڑ سے زیادہ کسانوں کو کے سی سی کارڈ بھی ملے اور انہیں تقریباً پونے تین لاکھ کروڑ کا زرعی قرضہ بھی ملا۔ پی ایم سوانیدھی سے، تقریباً 26 لاکھ اسٹریٹ وینڈرز، جو ٹھیلا چلاتے ہیں، سبزی بیچتے ہیں، ایسے 26 لاکھ لوگوں کو قرض ملا ہے، اور آپ تصور کر سکتے ہیں کہ کووڈ دور میں، اس بحران کے بعد، ہمارے 26 لاکھ سے زیادہ اسٹریٹ فروشوں کو مدد مل جائے، یہ ان کے لیے کتنا بڑا سہارا بن گیا ہے۔ اس اسکیم نے انھیں بینکنگ سسٹم سے بھی جوڑ دیا ہے۔ ایسی بہت سی مداخلتوں نے دیہاتوں اور شہروں میں معاشی سرگرمیوں کو دوبارہ شروع کرنے میں بہت اہم کردار ادا کیا ہے۔
ساتھیوں،
6 سے 7 سال پہلے تک، بینکنگ، پنشن، انشورنس، سب کچھ ہندوستان میں ایک خصوصی کلب کی طرح ہوا کرتا تھا۔ ملک کے عام شہری، غریب خاندان، کسان، چھوٹے تاجر، کاروباری، عورتوں، دلت-محروم-پچھڑے، یہ تمام سہولیات ان سب کے لیے بہت دور تھیں۔ غریبوں کو یہ سہولتیں فراہم کرنے کی ذمہ داری جن لوگوں کی تھی انہوں نے بھی اس طرف کبھی توجہ نہیں دی۔ بلکہ بدلاؤ نہ ہو، کوئی تبدیلی نہ آئے، غریب تک جانے کے راستے بند کرنے کے لیے جو کچھ بھی دلیل دے سکتے ہیں، طرح طرح کے بہانے یہی ایک روایت بن گئی تھی۔ اور کیا کچھ نہیں کہا جاتا تھا، کھلے عام بے شرمی کے ساتھ کہا جاتا تھا۔ ارے، کوئی بینک برانچ نہیں ہے، عملہ نہیں ہے، انٹرنیٹ نہیں ہے، لوگوں میں شعور نہیں ہے، پتہ نہیں کیسے کیسے دلائل دیے جاتے تھے۔ غیر پیداواری بچتوں اور غیر رسمی قرضوں کی وجہ سے عام شہری کی حالت بھی ابتر ہوتی جا رہی تھی اور ملکی ترقی میں اس کا حصہ بھی نہ ہونے کے برابر تھا۔ خیال کیا جاتا تھا کہ پنشن اور انشورنس صرف خوشحال خاندانوں کی قسمت میں ہے۔ لیکن آج صورتحال بدل رہی ہے۔ آج نہ صرف مالیاتی شمولیت بلکہ رسائی کی آسانی بینکنگ اور مالیاتی شعبے میں ہندوستان کی شناخت بن رہی ہے۔ آج، مختلف پنشن سکیموں کے تحت، معاشرے کا ہر فرد 60 سال کی عمر کے بعد پنشن کی سہولت میں شامل ہو سکتا ہے۔ پی ایم جیون جیوتی بیمہ یوجنا اور پی ایم سرکشا بیمہ یوجنا کے تحت تقریباً 38 کروڑ ملک کے باشندے 2 لاکھ روپے کے بیمہ تحفظ کے ساتھ جڑے ہوئے ہیں۔ ملک کے تقریباً ہر گاؤں کو 5 کلومیٹر کے دائرے میں بینک کی برانچ یا بینکنگ کرسپانڈنٹ کی سہولت مل رہی ہے۔ آج ملک بھر میں تقریباً 8.5 لاکھ بینکنگ ٹچ پوائنٹس ہیں، جو ملک کے ہر شہری کی بینکنگ سسٹم تک رسائی کو بڑھا رہے ہیں۔ جن دھن یوجنا کے تحت 42 کروڑ سے زیادہ زیرو بیلنس بینک اکاؤنٹس کھولے گئے، جن میں آج ہزاروں کروڑ روپے جمع ہیں۔ تاجروں-کاروباریوں کی ایک نئی نسل خواتین، دلت-پسماندہ-آدیواسیوں کے درمیان مدرا اسکیم سے ابھری ہے۔
ساتھیوں،
Last-mile financial inclusion سے جب digital empowerment جڑ گیا تو تو اس نے ملک کے لوگوں کو ایک نئی طاقت دی ہے۔ 31 کروڑ روپے سے زیادہ کارڈز، تقریباً 50 لاکھ PoS/m-PoS مشینوں نے آج ملک کے کونے کونے میں ڈجیٹل لین دین کو ممکن بنایا ہے۔ UPI نے تو بہت کم وقت میں ہندوستان کو ڈجیٹل لین دین کے معاملے میں دنیا کا سب سے بڑا ملک بنا دیا ہے۔ صرف 7 سالوں میں، ہندوستان نے ڈجیٹل لین دین کے معاملے میں 19 گنا چھلانگ لگائی ہے۔ آج، 24 گھنٹے، 7 دن اور 12 مہینے ملک میں کبھی بھی، کہیں بھی ہمارا بینکنگ سسٹم کام کرتا رہتا ہے۔ اس کا فائدہ ہم نے کورونا کے اس دور میں بھی دیکھا ہے۔
ساتھیوں،
آر بی آئی کا ایک حساس ریگولیٹر ہونا اور بدلتے ہوئے حالات کے لیے خود کو تیار رکھنا ملک کی ایک بڑی طاقت ہے۔ آج کل آپ دیکھ رہے ہیں کہ ہمارے ہندوستانی اسٹارٹ اپ کس طرح Fintech جیسے شعبے میں عالمی چیمپئن بن رہے ہیں۔ ٹیکنالوجی اس میدان میں تیزی سے بدل رہی ہے۔ ہمارے ملک کے نوجوانوں نے ہندوستان کو اختراعات کا عالمی پاور ہاؤس بنا دیا ہے۔ ایسی صورت حال میں ضروری ہے کہ ہمارے ریگولیٹری نظام، ان تبدیلیوں سے آگاہ رہیں اور اپنے مالیاتی نظام کو عالمی معیار کے مطابق رکھنے، انھیں با اختیار بنانے کے لیے ایک مناسب ماحولیاتی نظام بنائیں۔
ساتھیوں،
ہمیں ملک کی، ملک کے شہریوں کی ضروریات کو مرکز میں رکھنا ہوگا اور سرمایہ کاروں کے اعتماد کو مسلسل مضبوط کرنا ہوگا۔ مجھے یقین ہے کہ آر بی آئی ایک حساس اور سرمایہ کار دوست مقام کے طور پر ہندوستان کی نئی شناخت کو مضبوط بنا رہا ہے اور مجھے یقین ہے کہ اسے مزید مضبوط کرتا رہے گا۔ ایک بار پھر ان بڑی اصلاحات کے لیے میں آپ سب کو سبھی اسٹیک ہولڈرز کو ٹیکنالوجی کی چھلانگ لگانے کے لیے آپ سب کے لیے نیک خواہشات کا اظہار کرتا ہوں! بہت بہت شکریہ!